Title: ข้อบัญญัติองค์การบริหารส่วนตำบลมหาวัน เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในท้องที่เขตองค์การบริหารส่วนตำบลมหาวัน อำเภอแม่สอด จังหวัดตาก พ.ศ. 2561

ข้อบัญญัติองค์การบริหารส่วนตำบลมหาวัน
เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท
ในท้องที่เขตองค์การบริหารส่วนตำบลมหาวัน อำเภอแม่สอด
จังหวัดตาก
พ.ศ. ๒๕๖๑

โดยให้เป็นการสมควรตราข้อบัญญัติองค์การบริหารส่วนตำบลมหาวัน
ว่าด้วยกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท
ในท้องที่เขตองค์การบริหารส่วนตำบลมหาวัน

อาศัยอำนาจตามความในมาตรา
๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร
(ฉบับที่ ๒) พ.ศ. ๒๕๓๕ และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล
พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล
(ฉบับที่ ๕) พ.ศ. ๒๕๔๖ องค์การบริหารส่วนตำบลมหาวัน โดยความเห็นชอบของสภาองค์การบริหารส่วนตาบลมหาวัน
และนายอำเภอแม่สอด จึงตราข้อบัญญัติไว้ ดังต่อไปนี้

ข้อ ๑  ข้อบัญญัตินี้เรียกว่า ข้อบัญญัติองค์การบริหารส่วนตาบลมหาวัน
เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท
ในท้องที่เขตองค์การบริหารส่วนตำบลมหาวัน อำเภอแม่สอด จังหวัดตาก พ.ศ. ๒๕๖๑

ข้อ ๒[๑]  ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
และให้สิ้นสุดระยะเวลาการใช้บังคับเมื่อมีประกาศกฎกระทรวงให้ใช้บังคับผังเมืองรวมเขตพัฒนาเศรษฐกิจพิเศษตาก
ในท้องที่ตามข้อ ๕ ในข้อบัญญัตินี้

ข้อ ๓  บรรดาข้อบัญญัติ ประกาศ ระเบียบ หรือคำสั่งอื่นใดในส่วนที่ได้ตราไว้แล้วซึ่งขัดหรือแย้งกับข้อบัญญัตินี้
ให้ใช้ข้อบัญญัตินี้แทน

ข้อ ๔  ในข้อบัญญัตินี้มิให้ใช้บังคับแก่การก่อสร้างหรือดัดแปลง
เขื่อน สะพาน อุโมงค์ ทาง หรือท่อระบายน้ำ กำแพง ประตู และรั้ว

ข้อ ๕  ในข้อบัญญัตินี้
บริเวณที่
๑ หมายความว่า พื้นที่บริเวณ ดังต่อไปนี้
ด้านเหนือ
จดเส้นตั้งฉากกับถนนห้วยไม้แป้น - แม่โกนเกน ฟากตะวันออกที่จุดซึ่งถนนห้วยไม้แป้น
- แม่โกนเกน บรรจบกับศูนย์กลางถนนไม่ปรากฏชื่อ ไปทางทิศตะวันตกเฉียงเหนือตามแนวถนนห้วยไม้แป้น
- แม่โกนเกน เป็นระยะ ๒๕๐ เมตร
ด้านตะวันออก
จดเส้นขนานระยะ ๒๐๐ เมตร กับศูนย์กลางถนนแม่กุหลวง  ผาลู เส้นขนานระยะ ๒๐๐ เมตร กับศูนย์กลางถนนห้วยไม้แป้น - แม่โกนเกน เส้นตั้งฉากกับถนนห้วยไม้แป้น - แม่โกนเกน ฟากเหนือ ที่จุดซึ่งถนนห้วยไม้แป้น
- แม่โกนเกน บรรจบกับศูนย์กลางซอยวงเวียนไปทางทิศตะวันออกเฉียงเหนือ
ตามแนวถนนห้วยไม้แป้น - แม่โกนเกน เป็นระยะ ๒๐๐ เมตร ห้วยไม้แป้นฝั่งเหนือ
และเส้นขนานระยะ ๓๐๐ เมตร กับศูนย์กลางถนนแม่กุหลวง - ผาลู
ด้านใต้
จดแนวเขตป่าสงวนแห่งชาติ ป่าช่องแคบและป่าแม่โกนเกน
ด้านตะวันตก
จดแม่น้าเมย ฝั่งตะวันออก
บริเวณที่
๒ หมายความว่า พื้นที่บริเวณ ดังต่อไปนี้
เริ่มต้นตั้งแต่หลักกิโลเมตร
ที่ ๒๖ ตั้งฉากเป็นเส้นตรงกับทางหลวงหมายเลข ๑๐๙๐ ออกไปทางด้านซ้ายจากเขตทางหลวงหมายเลข
๑๐๙๐ มีระยะ ๒๐๐ เมตร ขนานไปตลอดตามแนวเขตทางหลวงหมายเลข
๑๐๙๐ ในระยะ ๒๐๐ เมตร จนถึงจุดสิ้นสุดที่เส้นแบ่งเขตระหว่างตำบลมหาวันและตำบลช่องแคบ
และเริ่มต้นตั้งแต่หลักกิโลเมตร
ที่ ๒๖ ตั้งฉากเป็นเส้นตรงกับทางหลวงหมายเลข ๑๐๙๐ ออกไปทางด้านขวาจากเขตทางหลวงหมายเลข
๑๐๙๐ มีระยะ ๒๐๐ เมตร ขนานไปตลอดตามแนวเขตทางหลวงหมายเลข ๑๐๙๐ ในระยะ ๒๐๐ เมตร จนถึงจุดสิ้นสุดที่เส้นแบ่งเขตระหว่างตำบลมหาวันและตำบลช่องแคบ
บริเวณที่
๓ หมายถึง พื้นที่บริเวณเขตปฏิรูปที่ดินเพื่อเกษตรกรรม
บริเวณที่ ๔ หมายถึง พื้นที่บริเวณเขตป่าสงวนแห่งชาติป่าช่องแคบและป่าแม่โกนเกน เขตป่าสงวนแห่งชาติป่าแม่สอด
บริเวณที่
๕ หมายถึง พื้นที่ตามแนวเขตองค์การบริหารส่วนตาบลมหาวัน เว้นแต่บริเวณที่
๑ บริเวณที่ ๒ บริเวณที่ ๓ และบริเวณที่ ๔
ทั้งนี้
ตามแผนที่ท้ายข้อบัญญัตินี้

ข้อ ๖  ให้กำหนดพื้นที่ในท้องที่เขตองค์การบริหารส่วนตำบลมหาวัน
อำเภอแม่สอด จังหวัดตาก ภายในบริเวณแนวเขตตามแผนที่ท้ายข้อบัญญัติ เป็นบริเวณห้ามก่อสร้าง
ดัดแปลง หรือเปลี่ยนการใช้ซึ่งอาคารชนิดและประเภท ดังต่อไปนี้
ภายในบริเวณที่
๑ ห้ามบุคคลใดก่อสร้างอาคาร ดังต่อไปนี้
(๑) โรงงานตามกฎหมายว่าด้วยโรงงาน เว้นแต่โรงงานที่มีพื้นที่รวมกันทุกชั้นในหลังเดียวกันไม่เกิน
๕๐๐ ตารางเมตร และมีระยะห่างจากเขตที่ดินของผู้อื่นไม่น้อยกว่า ๑๐ เมตร ทุกด้าน
(๒) คลังน้ำมัน และสถานที่เก็บรักษาน้ำมัน ลักษณะที่สาม ตามกฎหมายว่าด้วยการควบคุมน้ำมันเชื้อเพลิง
เพื่อการจำหน่าย
(๓) สถานีบริการน้ำมันประเภท ก สถานีบริการน้ำมันประเภท ข สถานีบริการน้ำมันประเภท
ค ลักษณะที่สอง สถานีบริการน้ำมันประเภท จ ลักษณะที่สอง และสถานีบริการน้ำมัน
ประเภท ฉ ตามกฎหมายว่าด้วยการควบคุมน้ำมันเชื้อเพลิง
เพื่อการจำหน่าย ที่ตั้งอยู่ริมถนนสาธารณะที่มีเขตทางน้อยกว่า ๑๒ เมตร
(๔) คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุ สถานที่บรรจุก๊าซปิโตรเลียมเหลวประเภทห้องบรรจุ
และสถานที่บรรจุก๊าซปิโตรเลียมเหลวประเภท โรงเก็บตามกฎหมายว่าด้วยการควบคุมน้ำมันเชื้อเพลิง
(๕) สถานีบริการก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิงที่มีที่ตั้งอยู่ริมถนนสาธารณะที่มีเขตทางน้อยกว่า
๑๒ เมตร
(๖) อาคารพาณิชยกรรมที่มีพื้นที่รวมกันทุกชั้นในหลังเดียวกันเกิน
๓๐๐ ตารางเมตร
(๗) อาคารเลี้ยงสัตว์ทุกชนิดเพื่อการค้า
(๘) อาคารเพาะเลี้ยงสัตว์น้ำ
(๙) โรงฆ่าสัตว์
(๑๐) อาคารเก็บสินค้าเพื่อเป็นที่เก็บ พักหรือถ่ายสินค้า หรือสิ่งของเพื่อประโยชน์ทางการค้าหรืออุตสาหกรรมที่มีพื้นที่รวมกันทุกชั้นในหลังเดียวกันเกิน
๕๐๐ ตารางเมตร และต้องตั้งอยู่ริมถนนสาธารณะที่มีเขตทางไม่น้อยกว่า ๑๖ เมตร
(๑๑) โรงกำจัดมูลฝอย
(๑๒) อาคารเก็บวัตถุอันตราย
(๑๓) อาคารซื้อขายหรือเก็บเศษวัสดุ ชิ้นส่วนเครื่องจักรกลเก่า ที่มีพื้นที่รวมกันทุกชั้นในหลังเดียวกันเกิน
๕๐๐ ตารางเมตร
(๑๔) ป้ายหรือสิ่งที่สร้างขึ้นสำหรับติดหรือตั้งป้ายทุกชนิด เว้นแต่ป้ายบอกชื่อสถานที่หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน
๕ ตารางเมตร
(๑๕) อาคารที่มีความสูงเกิน ๒๓ เมตร เว้นแต่โครงสร้างสาหรับใช้ในการรับส่งวิทยุหรือโทรทัศน์ให้มีความสูงเกิน
๒๓ เมตร ได้
(๑๖) อาคารที่มีผนังภายนอกอาคารและหลังคาที่มีสีฉูดฉาด เว้นแต่สีอ่อนหรือสีกลมกลืนธรรมชาติ
ภายในบริเวณที่
๒ ห้ามบุคคลใดก่อสร้างอาคารทุกชนิดทุกประเภท เว้นแต่อาคาร ดังต่อไปนี้
(๑) อาคารพักอาศัยประเภทบ้านเดี่ยว บ้านแถว ตึกแถว อาคารที่พักอาศัยรวม
(๒) โรงงานที่เกี่ยวเนื่องกับการเกษตรหรือวิสาหกิจชุมชนที่มีพื้นที่รวมกันทุกชั้นในหลังเดียวกันไม่เกิน
๕๐๐ ตารางเมตร และมีที่ว่างโดยรอบอาคาร ไม่น้อยกว่า ๑๐ เมตร ทุกด้าน
(๓) ป้ายบอกชื่อสถานที่ หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน
๒ ตารางเมตร
อาคารตาม
(๑) (๒) และ
(๓) ต้องมีผนังภายนอกอาคารและหลังคาที่มีสีอ่อนหรือ
สีกลมกลืนธรรมชาติ
ภายในบริเวณที่
๓ ห้ามบุคคลใดก่อสร้างอาคาร ดังต่อไปนี้
(๑) อาคารที่มีความสูงเกิน ๑๒ เมตร เว้นแต่
(ก) โรงงานที่เกี่ยวเนื่องกับการเกษตรหรือโรงงานที่ได้รับการอนุญาตตามกฎหมายว่าด้วยการปฏิรูปที่ดินเพื่อเกษตรกรรม
(ข) โครงสร้างสำหรับใช้ในการรับส่งวิทยุ
หรือโทรทัศน์ หรือสัญญาณสื่อสารทุกชนิด หอ ถังน้ำ
เสาส่งไฟฟ้า ปล่องเมรุ ปล่องโรงสีข้าว ปล่องโรงงานอุตสาหกรรม ไซโลเก็บผลิตผลทางการเกษตร
(๒) โรงงานตามกฎหมายว่าด้วยโรงงาน เว้นแต่โรงงานที่เกี่ยวเนื่องกับการเกษตรหรือโรงงานที่ได้รับการอนุญาตตามกฎหมายว่าด้วยการปฏิรูปที่ดินเพื่อเกษตรกรรม
(๓) คลังน้ำมัน และสถานที่เก็บรักษาน้ำมัน ลักษณะที่สาม ตามกฎหมายว่าด้วยการควบคุมน้ำมันเชื้อเพลิง
เพื่อจำหน่าย
(๔) คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุ สถานที่บรรจุก๊าซปิโตรเลียมเหลวประเภทห้องบรรจุ
และสถานที่บรรจุก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง
(๕) สำนักงานที่มีพื้นที่รวมกันทุกชั้นในหลังเดียวกันเกิน ๓๐๐ ตารางเมตร
(๖) อาคารพาณิชยกรรมที่มีพื้นที่รวมกันทุกชั้นในหลังเดียวกันเกิน
๓๐๐ ตารางเมตร
(๗) อาคารชุด หอพัก หรืออาคารอยู่อาศัยรวม
(๘) โรงกำจัดมูลฝอยที่มีระยะห่างจากเขตทางหลวงแผ่นดินน้อยกว่า ๑๐๐ เมตร และมีระยะห่างจากริมฝั่งตามสภาพธรรมชาติของแม่น้ำ
ลำคลองหรือแหล่งน้ำสาธารณะน้อยกว่า ๕๐๐ เมตร
(๙) อาคารซื้อขายหรือเก็บเศษวัสดุ
(๑๐) สถานศึกษา
(๑๑) สถานพยาบาล
(๑๒) สถานสงเคราะห์เด็ก คนชรา และคนพิการ
(๑๓) อาคารที่มีผนังภายนอกอาคารและหลังคาที่มีสีฉูดฉาด เว้นแต่สีอ่อนหรือสีกลมกลืนธรรมชาติ
ภายในบริเวณที่
๔ ห้ามบุคคลใดก่อสร้างอาคารทุกชนิดทุกประเภท เว้นแต่อาคาร ดังต่อไปนี้
(๑) อาคารพักอาศัยประเภทบ้านเดี่ยว
(๒) โรงงานที่เกี่ยวเนื่องกับการเกษตรหรือวิสาหกิจชุมชนที่มีพื้นที่รวมกันทุกชั้นในหลังเดียวกันไม่เกิน
๕๐๐ ตารางเมตร และมีที่ว่างโดยรอบอาคาร ไม่น้อยกว่า ๑๐ เมตร ทุกด้าน
(๓) ป้ายบอกชื่อสถานที่ หรือสิ่งที่สร้างขึ้นสาหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน
๒ ตารางเมตร
อาคารตาม
(๑) (๒) และ
(๓) ต้องมีผนังภายนอกอาคารและหลังคาที่มีสีอ่อนหรือสีกลมกลืนธรรมชาติ
ภายในบริเวณที่
๕ ห้ามบุคคลใดก่อสร้างอาคาร ดังต่อไปนี้
(๑) อาคารที่มีความสูงเกิน ๑๒ เมตร เว้นแต่
(๑.๑) โรงงาน ดังต่อไปนี้
(๑.๑.๑) โรงงานที่เกี่ยวเนื่องกับวิสาหกิจชุมชน
(๑.๑.๒) โรงงานตามประเภทหรือชนิดที่ระบุในบัญชีประเภทโรงงานอุตสาหกรรมจำแนกตามกฎกระทรวง
พ.ศ. ๒๕๓๕ โดยออกตามความในพระราชบัญญัติโรงงาน
พ.ศ. ๒๕๓๕
(๑.๑.๓) โรงงานตามประกาศกระทรวงอุตสาหกรรม
เรื่อง มาตรการคุ้มครองความปลอดภัยในการดำเนินงาน (ฉบับที่ ๔) พ.ศ. ๒๕๕๒
(๑.๒) โครงสร้างสาหรับใช้ในการรับส่งวิทยุหรือโทรทัศน์หรือสัญญาณสื่อสารทุกชนิด หอ
ถังน้ำ เสาส่งไฟฟ้า ปล่องเมรุ ปล่องโรงสีข้าว ปล่องโรงงานอุตสาหกรรม ไซโลเก็บผลิตผลทางการเกษตร
(๒) อาคารเก็บสินค้าเพื่อเป็นที่เก็บพักหรือถ่ายสินค้าหรือสิ่งของเพื่อประโยชน์ทางการค้า
หรืออุตสาหกรรมที่มีที่ว่างโดยรอบอาคารน้อยกว่า ๑๐ เมตรทุกด้าน
(๓) ห้องแถว ตึกแถวที่มีที่ว่างห่างจากเขตทางของถนนสาธารณะน้อยกว่า ๖ เมตร
(๔) อาคารที่มีที่ว่างตามแนวขนานริมฝั่งตามสภาพธรรมชาติของลำคลองห้วยหรือแหล่งน้ำสาธารณะน้อยกว่า
๑๐ เมตร เว้นแต่เป็นการก่อสร้างเพื่อการคมนาคมหรือสาธารณะประโยชน์
การวัดความสูงของอาคารให้วัดจากระดับทางเท้าของถนนถึงพื้นดาดฟ้าในกรณีอาคารทรงจั่วหรือปั้นหยาให้วัดจากระดับทางเท้าของถนนถึงยอดผนังของชั้นสูงสุด

ข้อ ๗  ภายในพื้นที่กำหนดตามข้อ ๕ ห้ามมิให้บุคคลใดดัดแปลงหรือเปลี่ยนการใช้อาคารใด
ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๖

ข้อ ๘  ภายในพื้นที่กำหนดตามข้อ ๕ อาคารที่มีอยู่ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้
แต่ห้ามดัดแปลงหรือเปลี่ยนการใช้อาคารดังกล่าว
ให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ
๖

ข้อ ๙  ภายในพื้นที่กำหนดตามข้อ ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง
หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับ
และยังก่อสร้างดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้
แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้

ข้อ ๑๐  ให้นายกองค์การบริหารส่วนตำบลมหาวัน รักษาการตามข้อบัญญัตินี้
และให้มีอำนาจออกประกาศหรือคำสั่งเพื่อปฏิบัติให้เป็นไปตามข้อบัญญัตินี้

ประกาศ ณ วันที่ ๑๑ กันยายน พ.ศ. ๒๕๖๑
ไพฑูรย์  อินถาวร
นายกองค์การบริหารส่วนตำบลมหาวัน

[เอกสารแนบท้าย]

๑.
แผนที่ท้ายข้อบัญญัติองค์การบริหารส่วนตำบลมหาวัน เรื่อง กำหนดบริเวณห้ามก่อสร้าง
ดัดแปลง หรือเปลี่ยนการใช้อาคารบางชนิดหรือบางประเภท
ในท้องที่เขตองค์การบริหารส่วนตำบลมหาวัน อำเภอแม่สอด จังหวัดตาก พ.ศ. ๒๕๖๑

(ดูข้อมูลจากภาพกฎหมาย)

ปุณิกา/ธนบดี/จัดทำ
๑๙ พฤศจิกายน ๒๕๖๑

[๑] ราชกิจจานุเบกษา
เล่ม ๑๓๕/ตอนพิเศษ ๒๗๓ ง/หน้า ๔๙/๓๑ ตุลาคม ๒๕๖๑